JOHN PAUL JACKSON
OMA VAIMUPIIRIDE AVARDAMINE 1/2
Palvetame, ja seejärel hakkame rääkima erinevatel teemadel.
Isa, tänu kõige eest, mida Sa oled meis teinud
ja teed jätkuvalt.
Me loodame Sinu peale. Sa oled maailma valgus.
Oled meie elu. Me täname Sind kogu südamest.
Anna meile tarkust ja mõistmist.
Juhata meie sõnu ja mõtteid oma tahet mööda.
Palume seda Jeesuse pühal nimel. Aamen.
2. Mo. 33 ütleb Mooses kolmel korral midagi Jumala kohta.
Jumal oli Moosesele teada andnud oma soosingu.
Kui Jumal teataks meile, et oleme Tema soosingus,
mõni vast ütleks: "Tore, sel juhul tahan miljon dollarit!"
Või: "Tahan võlgadest vabaks!" "Tahan uut autot ja maja!"
"Kui mul on Sinu soosing, siis tahan igasuguseid asju!"
Mooseski tahtis midagi.
Kuid ta ei igatsenud materiaalset vaid midagi hoopis muud.
Salm 13: "Kui ma nüüd olen armu leidnud Sinu silmis,
siis näita mulle oma teed, et ma tunneksin Sind."
Teisel korral palub ta: "Näita mulle oma kirkust!"
Ja samuti: "Las Sinu ligiolu olla meiega."
See kõik kaasneb, kui Jumal end ilmutab.
Täna tahaksin teile avada teistlaadi vaatenurga Jumala teedele.
Tahaksin teile lugeda midagi, mida lugesin täna hommikul internidele.
See on minu uuest raamatust,
mille visandi pealkiri on: "Unenäod - sõnumid igavikust".
Proovi endale ette kujutada,
et Issand tuleb su juurde ja annab sulle ühe paki.
See on kingitus.
Väga eriline kingitus.
"Oletame, et Loojal on midagi, mida Ta saab meile anda.
Midagi nii isiklikku ja elumuutvat,
et kingisaamise hetkel tajuksime selle kohest mõju endas.
Ühtlasi kaasneks kindlustunne,
et õpime seda kingitust tundma ehedal ja elaval moel.
Me hakkame kingitust mõistma, see saab meile omaseks.
Kingitus paneb meid kogema Loojat sügavamalt kui iial arvata oskame.
See kingitus avaks meile unenäod, nägemused, ilmumised,
vaimsed ülekanded, Vaimus äraolekud,
vaimse mõistmise, teadmised ja kogemused.
Muidugi juhul, kui kingituse vastu võtad.
Oletame, et kingitus on osa Loojast, miski Temast endast.
Ta annab oma olemuse.
Kujutle, et see nähtamatu olemus kannab endas osakesi Loojast,
mida Ta igatseb sulle anda.
Kingituse läbi avaneks su ees vaimne maailm
ja sa näeksid Jumala väge voolamas enda läbi, nii et haiged tervenevad,
pimedad näevad, kurdid kuulevad, kurjad vaimud põgenevad piinatutest.
Kujutle, mis tunne oleks saada selline kingitus!
Keegi ei saaks sulle iial valetada, ilma et sa selle ära tunned.
Sa teaksid tõde, nii et suudaksid eristada püha ebapühast,
hinnalise väärtusetust, puhta ebapuhtast ja õige ebaõigest.
Edasi arenedes mõistaksid, et see kingitus on vaimne Teejuht,
mis suunab ja juhib kõige tõe sisse.
Sa märkaksid, et parim on olla juhitud Kõiketeadja poolt.
Mõtle! Kingituse abil tajuksid ligimese vaimu, vaimset seisundit,
ilma sõnagi vahetamata.
Hakates kingitust usaldama, hakkad ühtlasi ära tundma märguandeid
nagu "mine sinna", "lahku kohe", "räägi selle inimesega",
"mine koju teist teed", ilma endas kahtlemata.
Aga selle kingitusega kaasneb üks väike konks:
kingitus peab tulema su sisse elama.
Ja kuna kingitus jõuab sinuni
Jumala kõige sügavamast ja õrnemast sisemusest,
pead andma Talle ligipääsu omaenda kõige isiklikumale,
sügavamale ja õrnemale alale.
Ta ei saakski elada lihas, mis ühel päeval sureb ja kõduneb.
Kuidas saaks igavikuline elada surelikus?
Ta peab meis leidma sügavaima koha, kus elada.
"Kas Ta võiks elada mu hinges?"
Aga kuidas saaks Igavene elada selles, mis nii kergesti kaldub
kire, mõistuse ja põikpäisuse poole. Ei, võimatu!
Hoopis su vaim on su sügavaim olemus ja selle valib Ta endale elupaigaks.
Ta on Igavene Vaim. Vaim saab elada ainult vaimus.
Seepärast saabki Igavene elada seal,
mis enim sarnaneb vaimsele, kust Ta ise pärineb.
Ta hakkab elama su vaimus, mis kord veedab igaviku koos Temaga.
Vaim räägib vaimuga. Vaim mõistab vaimu.
Vaim tunneb vaimu ära. Selline on vaimne seadus.
Olles sulle endast märku andnud, astub Ta eemale
ja ootab kannatlikult, kas sa annad Talle loa siseneda.
Ta ootab, et Jumala näo järgi tehtu
võtab Igavese Vaimu olemuse endasse elama.
Kui nii sünnib, siis sügavus hüüab sügavusele, elu sünnitab elu.
Ja sa muutud, kui Ta teeb su vaimust endale kodu.
Kuidas saab su vaim vägeva Jumala ära mahutada?
Ainult siis, kui su sügav olemus läbib tohutu muutuse.
Ta annab teada, et Ta eluase, sinu vaimne maja, on väike ja nõrk.
Ta õpetab kannatlikult, et tugev vaim võimaldab Tal rohkem tegutseda.
Ta on piiritletud sinu vaimu piiridega.
Ta julgustab sind oma vaimu avardama ja tugevdama palve läbi.
Ta annab arusaama, et palve tugevdab ja ehitab üles su vaimu,
eriti Vaimus palvetamine.
Ta õpetab sind palvetama ja annab sulle igatsuse palve järele.
Ta õpetab, et palvetada saab ka meile tundmatus inglite keeles.
Leebelt õpetab Ta, et kui räägid mõistusele hoomamatuid keeli,
kasvab su vaim plahvatuslikult.
Seejärel Ta küsib, kas nõustud palvetama nii,
et su vaimne maja ehitub üles ja laieneb.
Meie lootus Igavese peale peab saama vankumatuks.
Kogu selles protsessis kinnitume Tema külge nii,
et võime kasutada Tema omadusi.
Ta varustab meid mitmel ettearvamatul viisil -
juhib õigete inimeste juurde, toob probleemidele lahendusi,
annab eestpalvetajaid, ande ja resursse.
Meilt oodatakse, et teeksime teistele sama.
Ta hoolitseb meie igapäevaste vajaduste eest,
aga ka kõikide tulevaste vajaduste eest.
Ja kuna Ta on igavene, näeb Ta aja piiride taha,
ning mis meie teele on tulemas.
Kõik tuleneb sellest, et oleme Temaga üks vaim.
Ühtsuses suhtleb Ta meiega pidevalt.
Ühtsus Igavesega ei tähenda samasust ega võrdsust Temaga.
Ühtsus tähendab nii sügavat sidet,
et mitte ainult meie ei ela Temas, vaid Tema tuleb elama meisse.
Kõik algab meie sügavaimas paigas.
Sinna asetab Ta oma mõistatusliku ligiolu.
Tema Vaim hakkab kasvama ja tõmbab meid enda poole.
Nii saab alguse meie igavene elu.
Tema Vaimu ligiolus õpime me põhitõdesid.
Õpime, kuidas elada Tema tasandil.
Meist saab üks, nii nagu mees ja naine saavad abielus üheks.
Meist saab mõrsja. Me õpime olema osaduses - vastu võtma, kuulma.
Hakkame Teda sügavamalt tundma, mõistma, miks Ta midagi teeb.
Ühtsus tähendab ka seda, et mõistame Tema osalemist
nii oma elus kui ka inimkonnas tervikuna.
Hakkame Teda sügavalt austama, kummardama, armastama, ülistama,
ja anname Talle au, mis kuulub vaid Igavesele Jumalale.
Selline on Tema kingitus.
Sellise kingituse on Ta sulle andnud."
Ma lugesin seda teksti kindla eesmärgiga.
Tahan, et mõtleksite Püha Vaimu peale täiesti uuel moel.
Tahan, et mõistaksite Tema igatsust tegutseda teie elus viisil,
mida te ettegi ei kujuta.
Tahan, et mõistate - Püha Vaim on niivõrd palju suurem sellest,
kui meie Tal olla võimaldame.
Sest me piirame oma usalduse, teadmise, arusaamise määra,
suutmata uskuda, et Ta võiks meid tervenisti täita.
Mõni ehk mõtleb: "Kus see Piiblis kirjas on?"
Mu raamatus on viited olemas.
Aga praegu loen Joh. 14:17:
"Tõe Vaim, keda maailm ei saa võtta vastu, sest ta ei näe Teda
ega tunne Teda ära.
Teie tunnete Tema ära, sest Ta jääb teie juurde ja on teie sees."
Siin ütleb Jeesus jüngritele väga olulise mõtte:
"Püha Vaim on teie juures, aga saab ühtlasi olema teie sees."
Siin on suur vahe!
Salmis 10 räägib Jeesus Isast:
"Kas sa ei usu, et mina olen Isas ja Isa on minus?"
Tavaliselt me ei mõtle, mida see õigupoolest tähendab.
Jeesus ütles maa peal olles: "Mina olen Isas."
Ta ei öelnud, et oli Isas enne maa peale tulekut,
vaid ütles: "Mina olen."
Samamoodi ütles Jumal Aabrahamile: "Mina olen see, kes Ma olen."
"Mina olen" praegu minevikus, "Mina olen" praegu selles hetkes,
"Mina olen" praegu tulevikus.
"Mina olen" kõikides ajahetkedes samaaegselt.
Ta ütles ka, et on elavate, mitte surnute Jumal.
Kui Ta ütleb, et on Aabrahami, lisaki ja Jaakobi Jumal,
kuidas saab Ta siis öelda, et ei ole surnute Jumal?
Kui mõistad Ta igavikulisust,
et Ta elab samaaegselt nii minevikus kui ka praeguses hetkes.
Ta elab praegu meie eluajal,
aga Ta elab samaaegselt ka meie laste-laste-laste-laste eluajal.
Paljud kujutlevad igavikku nii:
Jumal on alati olnud minevikus; on praeguses hetkes;
on jätkuvalt olemas ka peale minu surma.
See pole igavik. See on igikestev.
Inglid on igikestvad, nad pole igavesed.
"Igavik" tähendab, et keegi on alati olnud ja saab alati olema.
"Igikestev" tähendab, et keegi on loomise hetkest alates igavene.
Igikestev erineb igavesest (ajatust).
Meie pole igavesed, kuid saame oleme igikestvad.
Seepärast Jeesus ütleski, et meil on igikestev elu.
"Kes Temasse usub, ei hukku, vaid tal on igavene elu." (Joh 3:16)
Niisiis, peame mõistma, et igavik on samaaegselt kõikjal.
Väljapool aega.
Võime sellest hiljem edasi rääkida, aga hetkel on meil teine teema.
Täna tahan rääkida Pühast Vaimust.
Niisiis, Jeesus ütles: "Mina olen Isas ja Isa on minus."
Aga Isa on ju taevas ja Jeesus maa peal - kuidas see toimib?
Ta ei öelnud, et oli Isa juures ja läheb tagasi vaid et "on Isas".
Kas siis Jumal lahkus oma troonilt ja tuli maa peale, et elada Pojas?
Kui jah, kes siis universumit valitseb?
Kui Jumal oleks oma troonilt lahkunud,
pidanuks keegi selle üle võtma, keegi suurem.
Püüan teema tahvlile visandada.
Kõigepealt - siin on Isa.
Kas tagumine rida näeb? Kui Diana näeb, näevad kõik!
Edasi - Poeg on maa peal.
Mil moel pääseb Isa Pojasse?
Väga lihtsalt.
1. Kor. 2:10-11 ütleb:
"Aga meile on Jumal selle ilmutanud Vaimu kaudu;
kuna Vaim uurib kõik, ka Jumala sügavused."
Jumala kõige sügavamad, õrnemad, salajasemad, peidetud tasandid -
Püha Vaim tunneb neid ja ilmutab meile.
Paulus jätkab, et ainult vaim mõistab ära vaimsed asjad,
sest maine inimene ei võta vaimseid asju vastu.
Talle on see rumalus.
Siin on Jumala Vaim, kes on Isas.
Jeesus ütles, et Ta peab ära minema,
sest ainult siis saab Püha Vaim tulla.
Ja et Püha Vaim on samaaegselt kõikjal.
Jeesus ütles, et Tema on..
Jeesuse kõrval olid Tema jüngrid.
Jeesus ütles, et Püha Vaim, Jumal Isa, on Temas. Jumala Vaim.
Ta ütles ka, et teeb tegusid Püha Vaimu väes.
Kui Ta ajas välja deemoneid, tegi Ta seda Vaimu väes.
Isa Vaim elab Pojas.
Jeesuse päevil oli Vaim jüngritega koos.
Aga ühel päeval on Ta sinu sees.
R. T. Kendall kirjutas ühes oma raamatus,
et 90% kirikukultuurist on selline,
et kui Püha Vaim lahkuks, ei paneks keegi tähelegi. Miks?
Sellepärast, et Ta on "juures".
Aga kui Ta on "sees", märgataks hetkega vahet.
Arvan, et tänapäeval on koguduses sarnane olukord.
Püha Vaim on meie juures, aga mitte meie sees.
Ma ei räägi kellestki isiklikult, igaüks teab ise.
Me saaksime elada palju kõrgemal tasandil, kui mõistame,
et Jumala Vaim ongi Jumal.
Ta on täpselt seesama, kes on Isa.
Ta hakkab sinus elama koos kõigega, mida andis Pojale.
Pauluse sõnul elab sinus Vaim, kes äratas Kristuse surnuist.
Väe Vaim, kes äratas Kristuse surnuist, elab sinus.
Sama Vaimu läbi tegi Jeesus kõik imeteod ja tunnustähed.
Sama Vaim elab nüüd sinus.
Selles ongi võti.
Ma seletan teistmoodi üle.
See oled sina.
Ja see on sinu vaim.
Näete seda?
Teeme siiski pisut suuremaks, lootust peab ka olema...
Siin on niisiis sinu vaim.
Püha Vaimu joonistan rohelisega. Ta on su vaimu sees.
Ta ei saa olla suurem kui sinu vaim!
Ta on just nii suur, kui suure ruumi Talle annad.
Vähe ruumi - vähe väge. Palju ruumi - palju väge.
On loogiline?
Väljastpoolt on su vaim ümbritsetud hingega.
Kui Püha Vaim tegutseks suuremas ruumis kui su vaimu piir lubab,
peaks Ta tegutsema hinge tasandil.
Kui Ta tegutseks su vaimu piiridest väljapool,
tegutseks Ta hinges. Kuid Ta ei tee seda.
Miks? Sest Ta on Tõe VAIM. Vaim on vaim, hing on hing.
Hing toimib hinges. Hinge tasandil isegi prohveteeritakse.
Aga siis pole see Vaimu läbi ja nii väärkasutame prohveteerimisandi.
Jeesus ütles, et leiame oma elu siis,
kui sellest loobume. Ta kasutab sõna "psyche" e "hing".
Lauses "Võta oma rist ja järgi mind" mõeldakse hinge.
Teisisõnu ütleb Issand, et tahab su hingest läbi murda,
teha selle ümbris läbilaskvaks.
Siis saab su vaim hakata avarduma.
Sinu vaim avardub ja Jumala Vaim avardub koos sellega,
ning sirutub läbi hinge väljapoole.
Ja hing muutub kuulekaks astjaks Vaimule.
Armastus Jumala vastu kasvab, sest Vaim innustab.
Hakkame tunnetama Jumala olemust.
Vaim hakkab plahvatuslikult kasvama ja ulatub läbi hinge
ja lõpuks ka läbi keha väljapoole, ulatudes teiste inimesteni.
Ma naasesin äsja Alabamast, Montgomeryst.
Salvestasime seal ühte saadet, mis varsti eetrisse jõuab.
Lennuväljal oli mul vastas mees, keda ma ei tundnud.
Olles temast u 30-45 m kaugusel, tajusin selle mehe kohalolu.
Ma teadsin, et ta on seal. Ja ma tajusin, kes ta on.
Tervitasin teda. Ta uuris mind eemalt.
Ta ei tundnud mind. Tal oli lihtsalt minust foto.
Olin temast kaugel, aga tajusin ta ära enne, kui ta mind üldse märkas.
Kuidas see toimib?
See on Vaimu töö. Vaim teab ja tunneb kõike.
Jeesus ütles: "Ära otsusta liha järgi, vaid vaimu järgi."
Kuidas otsustada vaimu järgi?
Liha ei oska otsustada vaimu järgi. Hing ei oska otsustada vaimu järgi.
Jeesus käsib vaimu järgi otsustada, aga kuidas seda teha?
Su vaimul peab olema mingi äratundmisvõime.
1. Korintlastele 2 on kirjas, et "Vaim teab kõike".
Pead enda vaimus nägema, mida Püha Vaim teeb.
Kui su vaim avardub, suudad ära tunda, mida Jumal teeb.
Kuidas palve su vaimu piire avardab?
Kui palvetad Vaimus, eriti keeltes,
ütleb 1. Kor. 14: "keeltes rääkija ehitab iseend üles."
Sõna "ehitab" seostub just vaimsete asjadega.
Me peame prohveteerima ülesehitamiseks, julgustamiseks
ja trööstimiseks.
"Trööstimine" on hinge tasand.
Me trööstime inimese hinge - tundeid, kui ta on haiget saanud;
tahet, kui ta peab tegema midagi vastu tahtmist;
mõistust, kui ta ei saa asjadest aru.
"Julgustamine" seostub füüsilise tasandiga.
Paulus ütleb: "Kutsun teid üles (julgustan) andma oma ihud
elavaks ohvriks." See on julgustus ihu jaoks.
Julgustamine seostub lihaga. Trööst hingega.
"Ülesehitamine" seostub vaimuga.
Lihtsustatult tähendab see tugevdamist.
Keeltes palvetaja tugevdab oma vaimu.
Püha Vaim voolab läbi meie vaimu. Ta elab meie vaimus.
Meis elav Püha Vaim on just nii suur kui on meie enda vaim.
Mida suuremaks meie vaim kasvab, seda suuremaks kasvab ka Tema.
Ning kasvab ka Tema vägi ja kõik muu, mis Tal on.
Joh. 16:12-15: "Kõik, mis on Isal, kuulub Pühale Vaimule."
Isal ei ole midagi, mida Pühal Vaimul poleks.
Seda on oluline mõista!
Ma usun, et Jumal tahab ära muuta praeguse aja vaimuliku kuivuse
ja me hakkame nägema palju imesid ja tunnustähti.
Ta tahab, et see liiguks üksikisikult koguduse ehk ihu tasandile.
Selleks peame hakkama rohkem mõistma Jumala teid.
Seepärast tahangi teile õpetada,
et Püha Vaimu kohalolu meie sees on väga väärtuslik
meist välja voolava väe jaoks.
See oled sina. Ja Püha Vaim sinu sees on hernetera suurune.
Ilmselt pole surnute äratamine sinu kaudu just Tema esmane tegevus...
Muidugi saab Ta seda teha, kuid sa pole tegelikult sel tasemel.
Ta võib lasta sul seda kord kogeda, kuid sa pead kasvama.
Aga kui su enda vaim kasvab, kasvab ka Jumala Vaim su sees
ja sa hakkad elama püsivas väes, mitte hetkelistes kogemustes.
Siis hakkad iga päev kogema Tema ligiolu enda sees.
Minuga on viimasel ajal juhtunud huvitavaid asju.
Mõtlesin Brian Hayesi nimelise mehe peale.
Järgmisel päeval too mees helistas mulle. Ta elab Šotimaal.
Hämmastav! Olin just tema peale mõelnud ja ta helistas.
Sarnaseid juhtumeid on olnud mitu korda viimase kahe nädala jooksul.
Ma tajun ette, kes mulle helistab.
Ma mõtlen Tom Zovaki peale ja ta helistab.
Tean ette, kes helistab.
Mida suuremalt ja avaramalt Püha Vaim meis elab,
seda võimsamalt avardub meie elu üleloomulikkuse suunas.
See saab igapäevaseks!
Temas me elame, liigume ja oleme.
Eesmärk, milleks Sind loodi, kasvab ja rohkeneb.
Kui enne nägid aeg-ajalt mõne unenäo, siis nüüd näed igal ööl.
Kui enne nägid nägemuse kord kümne aasta jooksul
siis nüüd näed igal ööl.
Need asjad võivad olla varemgi juhtunud sinu ümber,
kuid nüüd juhtuvad sinu sees. Su sees toimub vaimne muutus.
Kas see on arusaadav?
Jeesus ütleb Joh. 14:19:
"Veel pisut aega, ja maailm ei näe mind enam,
aga teie näete mind, sest mina elan ja ka teie peate elama.
... et Mina olen oma Isas ja teie minus ja mina teis."
Salm 23: "Kui keegi armastab mind, küll ta peab minu sõna,
ja minu Isa armastab teda,
ja me tuleme ja teeme eluaseme tema juurde."
Kas mõistad, et Isa tuleb sinusse elama?
Jeesus tuleb sinusse elama.
Mõistate..?
Kuidas seda öelda...
Vestlesime kellegagi sel teema telefonis.
Ma ütlesin, et ei mõista kõike, mida Issand mulle näitab.
Kuid loodan, et suudan täna kirja panna midagi,
millest kirjutatakse kordades rohkem 20 aasta pärast.
Ma lihtsalt murran jääd, et inimesed hakkaksid mõistma.
Ma ei üritagi teeselda, et ise mõistan kõike.
Ma alles murran jääd.
Inimesed mõistavad seda palju rohkem 20-30 aasta pärast.
Isa elab sinus. Poeg elab sinus.
"Me teeme oma eluaseme sinu sisse."
Kui paljud teist ei aimanudki, et Isa ja Poeg elavad teie sees?
Mitmed tõstaksid käe.
Näen, et mitmed raputavad pead.
Ta ei ole ainult Püha Vaim. Ta on Jumal!
Ta ei ole ainult Poeg. Ta on Jumal!
Ta ei ole ainult Isa. Ta on Jumal.
Nad teevad eluaseme su sisse.
Jeesus jätkab Joh. 15:23 ja 26:
"Kes vihkab mind, see vihkab ka mu Isa ...
Kui tuleb Lohutaja, kelle ma teile Isa juurest saadan,
Tõe Vaim, kes lähtub Isast, siis Tema tunnistab minust."
Apostlite tegudes öeldakse, et Püha Vaim tuleb
ja te saate väe tunnistada minust Juudamaal, Samaarias
ja Jeruusalemmas, ning kuni maailma äärteni.
"Tunnistamine" tähendab,
et sinu teod räägivad kõigile Jumala olemasolust.
Kuidas Ta võis nii öelda? See on tohutu vastutus!
Minu teod räägivad kõigile, et Jumal on reaalne.
Mis need teod on, mis teistele Jumala olemasolust räägivad?
Kas ma üldse teen midagi sellist?
Peame seda endalt küsima, sest varustus on meile antud.
Põhjus, miks me seda reaalsust rohkem ei näe,
on meie endi n-ö silmaklapid Püha Vaimu tegeliku olemuse suhtes.
Me anname Talle endas tillukese ala, kuhu Ta peab ära mahtuma,
kuid Püha Vaim on hiigelsuur ja Tema tegutsemine meis on võimas.
Sellest ma tahangi rääkida. Kas on küsimusi?
Ma annan teile mõtlemisaega.
Pelgad, et küsides justkui näitad mulle, et sa ei tunnegi Püha Vaimu.
Asi pole üldse nii!
- Kuidas sa ise oma vaimu avardad, et rohkem Püha Vaimu saada?
- Palvetan. Palvetan Vaimus, keeltes.
See on põhiline viis oma vaimu tugevdamiseks.
Samas mõistan ka üha enam,
et Jumal arendab mind kõige kaudu, mis minus toimub.
Eile õhtul olin lennukis. Turistiklassis. Muid pileteid polnud,
kuigi oleksin eelistanud muud. Aga Jumalal oli teine plaan.
Olin vahekäigupoolsel istmel.
Reisija mu kõrval oli nii kogukas, et hõivas ka pool minu istet.
Tema kõrval omakorda oli samuti väga kogukas reisija.
Tekkis n-ö topeltefekt.
Ma lugesin raamatut kolm ja pool tundi sellises asendis.
Kogu tee Dallasest Bostonisse.
Kuna mu koht oli poolenisti hõivatud.
Oleksin võinud endast välja minna ja süüdistada kuradit...
Selle asemel mõtlesin, et Jumal tahab minus midagi teha.
Ja ma tahtsin, et see sünniks.
Kui ma tõesti usun, et mu elu niimoodi toimib, siis kallutamine
vahekäigu poole paneb vastasreisija Issanda lähedust tundma.
Äkki see, mis mu elus tol hetkel toimus, seostus Pauluse sõnadega:
"Mind peksti, et teid ei pekstaks;
ma võitlesin kiskjatega, et teie ei peaks seda tegema;
mind piitsutati, et teid ei piitsutataks."
Äkki kasutas Jumal just seda hetke, et puudutada kaasreisijat?
Hetkeline ebamugavus pole midagi selle nimel,
et teine inimene kogeks Jumalat.
See inimene muide hakkaski minuga vestlema.
Järk-järgult õpin oma vaimu avardamist läbi arusaama,
et asjad juhtuvad põhjusega.
Tegelik põhjus ei peitu mitte ebamugavuses,
vaid selles, mis mu ümber toimub.
Kui ma tõesti usun, et Jumala Vaim kiirgab minust välja.
Inimesed tunnevad seda rohkem, mida lähemal neile olen.
Kui keskendun vaid ebamugavusele, jään kõigest ilma.
Su vaim kasvab, kui mõistad seda ja elad selles.
Kui su vaim kasvab, saab Jumal sind rohkem kasutada.
Ja mida rohkem Jumal sind kasutab, seda rohkem su vaim kasvab.
Piibel ütleb, et kellel on, sellele antakse, külluslikult.
Seda tahame.
Kui hakkad mõistma, et Jumal kasutab sind ka ebamugavates oludes,
kus su vaim kasvab.
Füüsilised olud seostuvad igavikuga. Läbi kogu Piibli kasutab Jumal
füüsilisi olukordi inimeste puudutamiseks.
Mõned ütlevad, et kui Paulusel oleks olnud rohkem usku,
poleks teda pekstud. Rumal jutt!
Ta täitis selle, mis veel puudus Kristuse kannatustest.
Oot-oot...Kristus ju täitis kõik! Aga miks siis Paulus nii kirjutas?
On asju, millest peame läbi minema,
et tuua kasu teistele. Ka oma ebamugavuse arvelt.
Tänapäeval ärritutakse koguduses väga kergesti:
"Nägid, kuidas ta mind vaatas? Kas märkasid ta hääletooni?"
Pisiasjad ajavad meid närvi.
Ja vaenlane tahabki, et nendele keskenduksime.
Sel juhul hakkab kasvama meie hing. See on hinge tasand.
Me peame vaatame sügavamale, et mõista asju vaimselt.
Äkki juhtis Jumal selle inimese sinuga rääkima, et näidata,
kui sügav su vaimulikkus on?
Olen välja töötanud ühe skeemi, et see veebilehele üles panna.
See on "Vaimuliku küpsuse skeem".
Kõik peavad end tõeliselt vaimulikuks...
Vaimuliku küpsuse skeem näeb välja selline.
Baseerub Galaatia 5. peatükile.
Ringi välisservas on 100% vaimulikkust.
Keskel on 0%.
Inimene peab täitma küsimustiku, mis näitab ta tegelikku olukorda.
Selgub näiteks armastuse tase.
Ja kannatlikkuse, tasaduse ning enesekontrolli tase.
Peagi hakkab vaimne pilt selginema.
Su tugevad ja nõrgad kohad.
Kindel on, et nõrgal alal laseb Jumal sulle juhtuda asju,
selleks et tase edasi liiguks...
Lõpuks on meie vaimne elu ringi kujuline, mitte nagu ämbliku võrk.
Meie elus juhtub asju, millest me aru ei saa.
Kui tahad, et su vaim avarduks, märka, kus Jumal liigub.
Ta ei tegutse nii, et lööb su nokauti või viib ekstaasi.
Ta tegutseb viisil, mis sulle tõenäoliselt ei meeldi.
Sest Ta tahab, et su vaimne elu oleks tasakaalus ja kõrgtasemel.
Seda Ta tahab. Ja siis su vaim kasvab.
Kui need punktid liiguvad väljapoole, siis vaim kasvab.
Nii saavad meist Vaimu viljade inspektorid.
Vaimu viljade viljainspektorid.
Lihtne on kontrollida vilja, mida pole olemas.
See ei võta üldse aega - vilja pole!
Jumal tahab, et meist saaksid vaimsete viljade inspektorid.
Ära arva, et oled vaimne, kui sul pole Vaimu vilju.
Vaimsed inimesed kannavad Vaimu vilju. Teisiti pole võimalik.
Virsikupuu kannab virsikuid. Ploomipuu kannab ploome.
Viinamarjapõõsas kannab viinamarju.
Kui sul pole vilju, ära ütle, et oled vaimne inimene. See pole nii!
Kõik inimesed, mitte ainult prohvetianniga,
peavad kandma oma kutsumisele vastavaid vaimseid vilju:
apostellikus kutsumises apostellikud viljad,
prohvetlikus kutsumuses prohvetlikud viljad,
evangeelses kutsumises evangeelsed viljad.
Igaühel peavad olema oma kutsumisele vastavad viljad.
Me vastutame Püha Vaimu ees.
Su elus on väge täpselt nii palju, kui palju Talle endas ruumi annad.
See iidne müsteerium on tõde.
Kas on veel küsimusi?
- Kenneth Hagin ütles korduvalt,
et iga päev tuleks 15-20 min. keeltes palvetada,
et laadida oma vaimsed akud. Mida sa sellest arvad?
- Ma ei oska öelda, kas see on reegel, aga kindlasti teeb see head,
sest tugevdab su vaimu.
Kurjad vaimud on vaimsed olendid.
Kas mu liha ajab deemonid välja? Kas mu hing ajab deemonid välja?
Ei! Miks?
Paljud karismaatilised nelipühilased arvavad,
et kui me kõva häälega karjume, siis vaenlane ehmub ja põgeneb.
Kõva häälega, tundide kaupa.
Me arvame, et hingeline väljendusviis ajab vaimsed olendid välja.
Kuid tegelikult pole siin tundetasandiga midagi pistmist.
Küsimus on ainult autoriteedis.
Autoriteet pole ei liha ega hing.
Autoriteet on vaim.
Vaim käsib vaimu.
Kui su vaim on väike, käsutad sa väikeseid deemoneid.
Kui su vaim on suur, kõrgtasemel, ajad sa välja suuri deemoneid.
Seepärast Ristija Johannes rääkis tulevasest Messiast,
"kelle kingapaelu ta polnud väärt lahti siduma",
et Ta on kõrgemal tasemel kui tema.
Ristija Johannes mõistis seda taseme-temaatikat.
Keeltepalve mitte ainult ei tugevda su vaimu,
vaid su vaim ühtlasi kasvab suuremaks ja avardub.
Su enda vaim ei saa kedagi välja ajada,
sa lihtsalt teed Pühale Vaimule ruumi.
Väike toru - vähe vett. Suur toru - palju vett.
Torujuhe - hästi palju vett.
Millist sa tahad?
Mõtle väikese toru peale.
Või sellise kõrre peale, millega segatakse kohvi.
Ma ei pea silmas suurt joogikõrt, vaid väikest kõrrekest,
millest suure vaevaga tuleb paar piiska läbi.
Võrdle seda suure torujuhtmega.
Sa võid saada kas torujuhtme või kõrre.
Kumba sa soovid?
Vaimus palvetamine, keeltepalve - need suurendavad toru läbimõõtu.
On see arusaadav?
Sul oli hea küsimus!
Veel keegi? John!
- Milline on vaimse distsipliini osa vaimulikus kasvus?
- Palve, paast, üksindus, vaikus, kasinus, andmine
on kõik väga tähtsad, kui tahetakse vaimselt kasvada.
Räägime paastust, see on paljudele tuttav.
Aga kas teate, mis on paastumisest veel raskem?
Vaikus.
Asi pole lihtsalt rääkimisest hoidumises.
Pole ei telekat, raadiot, muusikat, inimesi - mitte midagi.
Vaid sina ja loodus.
Esimene, mida avastad: sa ei oska uskudagi,
kuivõrd võid öösiti hirmu tunda.
Proovige järele, te suured jumalamehed!
Iga heli on deemonlik...
Vähemalt tundub nii.
Vaimne distsipliin murrab su hinge.
Ja mida murtum on hing, seda kergem on Vaimul
sellest läbi voolata.
Distsipliin ei kutsu midagi esile.
See ei sunni Jumalat sinuga rohkem suhtlema.
Jumal ei räägi sinuga rohkem seetõttu, et oled 40 päeva paastunud.
Sa võid Teda küll kergemini kuulda, aga Ta ei räägi rohkem.
"Olgu, ära paastu enam! Nüüd ma räägin!" Nii see ei käi...
Jumal ei hakka seetõttu rohkem rääkima, aga distsipliini toime on.
See eemaldab katte su silmadelt, et saaksid näha.
See eemaldab tropid su kõrvadelt, et saaksid kuulda.
See eemaldab südamekõvaduse, et saaksid vastu võtta.
See eemaldab sodi su mõtetest, et saaksid mõista.
See murrab su hinge, et Vaim saaks valitseda.
Selline on vaimse distsipliini tulemus.
Vaim distsiplineerib hinge, et see kooskõlastuks Jumala tahtega.
Tõlge: Mairi Sepp